C 260/6
RO
Jurnalul Oficial al Uniunii Europene
24.7.2023
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.11144 – COLT TECHNOLOGY SERVICES GROUP / LUMEN EMEA BUSINESS) Caz care poate face obiectul procedurii simplificate (Text cu relevanță pentru SEE)
(2023/C 260/05)
1.
La data de 17 iulie 2023, Comisia Europeană a primit, în temeiul articolului 4 și în urma unei trimiteri efectuate în temeiul articolului 4 alineatul (5) din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Colt Technology Services Group Limited (Regatul Unit), controlată de Colt Group Holdings Limited („Colt”, Regatul Unit), controlată în ultimă instanță de Star Horizon Management LLC (Statele Unite), și — Camelot Landing, LLC (Statele Unite), CenturyLink Europe B.V (Țările de Jos), Lumen Technologies Austria GmbH (Austria), Lumen Technologies Belgium SA (Belgia), Lumen Technologies Denmark ApS (Danemarca), Lumen Technologies EMEA Holdings Limited (Regatul Unit) și filialele lor respective, precum și anumite active submarine americane și transatlantice ale Lumen, denumite împreună „întreprinderea-țintă” sau „entitățile-țintă”, toate aparținând grupului Lumen, care este controlat în ultimă instanță de Lumen Technologies, Inc. (Statele Unite).
Colt va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi-țintă.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Colt este o societate multinațională de telecomunicații care furnizează servicii de rețea pentru sectoare mari consumatoare de rețele, precum și servicii de voce care sprijină tranziția de la serviciile de voce tradiționale la cele de nouă generație în Europa, SUA, India și Asia; — entitățile-țintă furnizează infrastructură de telecomunicații (infrastructură de fibră optică și servicii de colocare) și servicii pentru întreprinderi în Europa, Orientul Mijlociu și Africa.
Întreprinderea-țintă cuprinde, în esență, toate activitățile și activele Lumen din cadrul EMEA.
3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
(1) JO L 24, 29.1.2004, p. 1 („Regulamentul privind concentrările economice”).